कहा- टास्क के लिए पूजा भट्ट को भी किस कर लेती..फीलिंग्स अटैच नहीं थी
Bigg Boss OTT 2 Weekend Ka War - Akanksha Puri Evicted After Kissing Controversy. आकांक्षा पुरी का कहना है कि उन्हें बिग बॉस के घर में किस करने का कोई मलाल नहीं है। आकांक्षा ने कहा कि उन्होंने जो भी किया वो एक टास्क का हिस्सा था।
आकांक्षा पुरी का कहना है कि उन्हें बिग बॉस के घर में 'किस' करने का कोई मलाल नहीं है। आकांक्षा ने कहा कि उन्होंने जो भी किया वो एक टास्क का हिस्सा था। टास्क जीतने के लिए अगर शो के अन्य कंटेस्टेंट को भी किस करना पड़ता तो वे पीछे नहीं हटतीं।
आकांक्षा ने ये बातें बिग बॉस के घर से बाहर निकलने के बाद कही है। आकांक्षा ने पिछले हफ्ते एक टास्क के दौरान साथी कंटेस्टेंट जद हदीद को 'किस' कर लिया था। इसके बाद सलमान खान ने वीकेंड वाले एपिसोड में दोनों को खूब खरी-खोटी सुनाई थी।
आकांक्षा ने कहा- टास्क जीतने के लिए पूजा भट्ट को भी किस कर लेती
इंडियन एक्सप्रेस से बात करते हुए आकांक्षा ने कहा- मैंने उस दिन तीन टास्क किए। इससे मेरी टीम की जीत भी हुई थी। ये किस भी उसी टास्क का हिस्सा था। अगर मुझे ये टास्क जीतने के लिए पूजा भट्ट और साइरस भरूचा को भी किस करना पड़ता तो वो भी कर लेती।
मुझे अपने किए पर कोई शर्मिंदगी नहीं है। किस करने के दौरान कोई फींलिग्स अटैच नहीं थी।
'किस करते वक्त जद बहक गया था, मैंने अपना लिप यूज नहीं किया'
आकांक्षा को किस करने के बाद जद हदीद ने साथी कंटेस्टेंट से कहा था कि वे (आकांक्षा) एक खराब किसर हैं। इसके जवाब में आकांक्षा ने कहा- ईमानदारी से कहूं तो मेरे दिमाग में क्लियर था कि ये एक सिर्फ एक किस होगा जिसे हमें 30 सेकेंड तक रोक कर रखना है। जद बहक गया था जबकि मैं अपने लिप का यूज ही नहीं कर रही थी।
मेरे दिमाग में उसके लिए फीलिंग्स ही नहीं था। शायद इसलिए वो मुझे खराब किसर कह रहा है। वो मेरा पार्टनर थोड़ी है कि मैं उसे शिद्दत के साथ चूमूं। उसे समझ ही नहीं आ रहा है कि ये सिर्फ एक टास्क का हिस्सा था। अब वो किस का महिमामंडन करना चाहता है तो करते रहा।
'सब कुछ होने के बाद दोबारा किस करना चाहता था जद'
जद हदीद ने किस प्रकरण के बाद घर के हर एक सदस्य से कहा कि आकांक्षा उन्हें सिग्नल दे रही थीं, साथ ही चिपकने का प्रयास भी कर रही थी। इस पर जवाब देते हुए आकांक्षा ने कहा- उस दिन ईद था। मैं सबसे गले मिल रही थी। मैं बिग बॉस के घर में कभी किसी से ज्यादा टची नहीं रही।
मैं फिजिकली सबसे चिपकना पसंद नहीं करती हूं। वो मेरे पीठ पीछे शिकायत करता था जो कि काफी गलत है। सब कुछ होने के बाद वो मुझे दोबारा किस करना चाहता था।
मुझे शादी के लिए भी किया था प्रपोज
आकांक्षा ने आगे कहा- शुरुआत में मैं उसे पसंद करती थी। उसका व्यवहार सबके साथ काफी अच्छा था। उसने मुझे शादी के लिए प्रपोज भी किया। मैंने कहा चलो देखते हैं कि आगे क्या होता है।
हालांकि जैसे ही मैंने उसकी असलियत देखी। मैं चौंक गई, मैंने सोचा कि मुझे अपनी लाइफ में इतना फेक इंसान नहीं चाहिए। उसके बारे में मेरी धारणा बिल्कुल बदल गई।
पहली बार बिग बॉस के घर में कैमरे पर किस लिपलॉक हुआ
बिग बॉस एक ऐसा शो है, जिसे बड़ी संख्या में बच्चे और बुजुर्ग भी देखते हैं। हमेशा से देखा गया है कि बिग बॉस के घर में कुछ न कुछ ऐसा होता है, जिससे कॉन्ट्रोवर्सी क्रिएट हो जाती है। हालांकि ऐसा पहली बार हुआ है कि किन्हीं दो कंटेस्टेंट ने कैमरे के सामने सीधे तौर पर किस कर लिया हो।
हालांकि ये बिग बॉस का ओटीटी वर्जन है, बावजूद इसके शो के होस्ट ने सलमान खान ने कहा है कि वे शो में कोई भी ऐसी हरकतें बर्दाश्त नहीं करेंगे। उन्होंने वीकेंड वाले एपिसोड में आकांक्षा और जद की काफी देर तक क्लास भी लगाई।